மெகல்லானிக் பென்குயின்

மெகல்லானிக் பென்குயின் (Magellanic penguin, விலங்கியல் பெயர்:Spheniscus magellanicus) என்பது தென்னமெரிக்காவில் காணப்படும் ஒரு பென்குயின் இனமாகும். இவை அர்கெந்தீனா, சிலி, ஃபாக்லாந்து தீவுகளின் கடற்கரைப் பகுதிகளில் இனப்பெருக்கம் செய்கின்றன. 1520 ஆம் ஆண்டில் இந்த பறவைகளைக் கண்டறிந்த போர்த்துகீசிய ஆய்வாளர் பெர்டினாண்ட் மெகல்லன் நினைவாக இதற்குப் பெயரிடப்பட்டது.

 தோற்றம் 
இவை நடுத்தர அளவிலானவை; சுமார் 61-76 செ.மீ உயரமும், 2.7 முதல் 6.5 கிலோ எடையும் கொண்டவை. முதிர்ந்த பென்குயின்கள் கருப்பு முதுகும், வெள்ளை வயிற்றைசயும் கொண்டுள்ளன. தலைக்கும் மார்புக்கும் இடையில் இரண்டு கருப்பு பட்டைகள் காணப்படும். இதில் கீழ் பட்டை, தலைகீழ் குதிரை லாட வடிவில் இருக்கும். இவை காடுகளில் 25 ஆண்டுகள் வரை வாழக்கூடியவை என விலங்கியலாளர் கணித்துள்ளனர்.  

 பழக்கவழக்கங்கள் 
மெகல்லானிக் பென்குயின்கள் தண்ணீரில் இறங்கி சிறிய மீன்கள், கணவாய், கிரில் போன்ற கடல்வாழ் உயிரினங்களை வேட்டையாடுகின்றன. இவை உணவைத் தேடி கடலில் 20 முதல் 50 மீட்டர் ஆழம் வரை செல்லக்கூடிய திறன் உள்ளவை ஆகும். இனப்பெருக்க காலத்திற்குப் பிறகு, இவை உணவிற்காக வடக்கு நோக்கி பெரு, பிரேசில் கடற்கரை வரை இடம்பெயர்கின்றன.  

 பாதுகாப்பு நிலை 
இப்பெங்குவின், ஐ.யு.சி.என் (IUCN) அமைப்பால் இந்த இனம் 'தீவாய்ப்பு கவலை குறைந்த இனம்' என வகைப்படுத்தப்பட்டுள்ளது. இருப்பினும், எண்ணெய் கசிவுகள், காலநிலை மாற்றம், மீன்வளம் குறைதல் ஆகியவற்றால் இவற்றின் எண்ணிக்கை குறைந்து வருகிறது. குறிப்பாக அர்கெந்தீனா கடற்கரையில் ஆண்டுதோறும் ஆயிரக்கணக்கான பென்குயின்கள் எண்ணெய் கசிவுகளால் பாதிக்கப்படுகின்றன.  

 மேற்கோள்கள் 

பகுப்பு:பென்குயின்கள்
பகுப்பு:தகவற்பெட்டி மேம்பாடு தேவைப்படும் விலங்கியல்கட்டுரைகள்